En mindreårig dreng blev søndag anholdt, efter en plastikflaske blev kastet ned på en bil fra en motorvejsbro. Han blev løsladt søndag aften.

En bil med en 25-årig fører blev søndag aften ramt af en plastikflaske på Helsingørmotorvejen nord for København.

I den forbindelse politiets efterforskning på stedet blev motorvejen spærret mellem klokken 21.50 og 23.05.

Anmeldelsen kom klokken 20.13 søndag aften, og omtrent ti minutter efter havde politiet anholdt en 15-årig dreng, som var blevet tilbageholdt af vidner på stedet.

Drengen blev løsladt sendt søndag aften og er nu sigtet for at forvolde fare for andres liv og førlighed, oplyser Nordsjællands Politi i deres døgnrapport.

Ingen kom til skade

Den 25-årig billist kom ikke til skade, da bilens kølerhjem blev ramt af den flyvende gentant, og han kørte heller ikke galt efterfølgende.

Politiet undersøgte søndag aften i et område ved Klampenborgvej i Lyngby, hvor en bro går over motorvejen. Her ledte man med hunde ledt efter spor, og man fandt i den forbindelse en halvliters sodavandsflaske.